ชู U2 แชมป์ทำเงินสูงสุดปี61
เมื่อ 4 ธ.ค.เว็บไซต์นิตยสารธุรกิจการเงินชื่อดัง ฟอร์บส์ ยกให้วงดนตรีร็อกสัญชาติไอร์แลนด์หรือไอริช ยู2 (U2) เป็นวงดนตรีที่มีค่าตัวแพงหรือทำรายได้มากที่สุดในโลกประจำปี 2561 ผลจากการออกทัวร์คอนเสิร์ต โจชัว ทรี กับทัวร์ เอ็กซ์พีเรียนซ์+อินโนเซนซ์ ทำให้มีรายได้ตั้งแต่วันที่ 1 มิ.ย.ปีกลาย ถึง 1 มิ.ย.ปีนี้ก่อนหักภาษี 118 ล้านเหรียญสหรัฐฯ (ราว 3,860 ล้านบาท) ตามด้วยวงโคลด์เพลย์ สัญชาติอังกฤษ 115.5 ล้านเหรียญหรือราว 3,696 ล้านบาท) เอ็ด ชีราน นักร้องชาวอังกฤษ วัย 27 ปี รั้งอันดับสาม 110 ล้านเหรียญหรือราว 3,520 ล้านบาท บรูโน่ มาร์ส (100 ล้านเหรียญ) และเคธี เพอร์รี่ (83 ล้านเหรียญ) อันดับ 4 และ 5 ตามลำดับ,ส่วนสถาบันภาพยนตร์อเมริกันจัดอันดับ 10 สุดยอดภาพยนตร์ประจำปีนี้ รวม อะ สตาร์ อีส บอร์น, แบล็ก แพนเตอร์, อะ ไคว-เอ็ด เพลซ ถือเป็นการเริ่มมอบรางวัลภาพยนตร์ในช่วงการมอบรางวัลให้กับวงการฮอลลีวูด ซึ่งวันพฤหัสฯ 6 ธ.ค. สถาบันลูกโลกทองคำจะประกาศหนังที่เข้ารอบชิงปีนี้ ไปตลอดจนถึงการประกาศรางวัลออสการ์ในเดือน ก.พ.ปีหน้า ที่ให้เควิน ฮาร์ต นักแสดงตลกเป็นพิธีกร.
นิตยสารฟอร์บส์ ยกให้วงดนตรีร็อกสัญชาติไอร์แลนด์ ยู2 เป็นวงดนตรีที่มีค่าตัวแพงหรือทำรายได้มากที่สุดในโลกประจำปี 2561 ตามด้วยวงโคลด์เพลย์
ฟอร์บส์,ยูทู,U2,รายได้มากที่สุด,วงดนตรี